Invitasjon til «Ung Leder i Norsk Bryting»

Er du mellom 15 og 26 år og vil ha en sentral rolle under VM i bryting? Har du mange tanker og ideer på hvordan ungdommens idrettshverdag skal se ut? Har du tiltak du vil gjøre i klubb? Kanskje du allerede er frivillig, men ønsker mer “kjøtt på beina”? Da er dette lederprogrammet midt i blinken for deg!

**Hvem er programmet for?**

Kurset er rettet mot de som i dag har eller kan tenke seg en rolle som trener, dommer, styremedlem eller andre verv, og som ønsker å tilegne seg mer kompetanse for å kunne gjøre en bedre jobb for klubben. Vi oppfordrer klubbene til å gjøre kurset kjent for ungdommen deres og oppfordre til å søke.

**Program og gjennomføring**

Vi arrangerer VM i bryting i høstferien (uke 40) 2021. VM vil gå over 9 dager og omfatter både kvinnebryting, fristil og gresk-romersk for menn. Arrangementet vil trenge over 400 frivillige som kan bidra i ulike arbeidsoppgaver.

Planen er å gjennomføre et mentor-/lederprogram for 15 engasjerte ungdom i alderen 15-26. Hver deltager har to mentorer å forholde seg til: en mentor fra VM som skal følge dem i tiden før og under VM (VM-mentor) og en mentor fra klubb (klubb-mentor) som skal følge dem etter VM og etter at programmet er ferdig. Programmet vil gå over 3 helger, VM og oppfølging av mentorer mellom samlingene.

Samlingene vil bli avholdt:

13.-14. Februar 2021, tema: norsk idrett og deg som engasjert.
8.-9. Mai 2021, tema: VM og arbeidsoppgaver under VM.
13.-14. November 2021, Tema: veien videre som ung leder.

Alle samlingene vil være i Oslo eller omegn. Nærmere informasjon om program om hver samling vil komme ut god tid i forveien.

**Klubben som utviklingsarena**

For at deltakerne skal få best mulig utbytte av kurset vi tilbyr, er vi avhengig av at klubben deltakeren står i, støtter deltakelsen. Klubben må stille med en mentor som deltar på den siste samlingen og følger opp i ettertid. Dersom du ikke er tilknyttet til klubb så finner vi en egen klubbmentor til deg.

**Diverse informasjon**

Kurset er gratis, med forbehold om at kurset fullføres. Om deltakeren trekkes seg 14 dager før programmet starter eller senere, vil deltakeren måtte betale for de faktiske kostnader for kurset. Forbundet vil supplere deler av reisen utenfor Oslo/Viken

Alle som vil kan søke, men ungdommer i brytemiljøet vil bli prioritert.

Fyll ut søknadsskjema:

Har dere spørsmål? Ikke nøl med å ta kontakt: Sara, 924 23 016, saraalexandra.kruger@nif.idrett.no; Kristina, 920 58 177, kristina.a.ness@gmail.com

Mer informasjon om programmet finner dere her: